[image: ][image: Europarc][image: ]



[bookmark: OLE_LINK1][bookmark: OLE_LINK2]
Comunicat de presă
Propark pregătește primii Specialiști în Arii protejate din România

Brașov, 4 septembrie 2015: Primii 30 de Specialiști în Arii Protejate certificați oficial din România vor fi pregătiți în această toamnă pentru a deveni administratori eficienți ai zonelor naturale protejate de pe teritoriul țării. În perioada 7 septembrie- 17 octombrie 2015, la Rugănești în județul Harghita, se desfășoară două programe de formare profesională pentru cei 30 absolvenți ai programului online de instruire pe tematica Specialist în Arii Protejate. Cursurile au fost organizate pe platforma de învățare www.proparktraining.ro, cu începere din iunie 2015.

Pe lângă partea de învățare virtuală, pe parcursul a zece zile de instruire profesională intensă, aceștia vor dobândi competențe specifice pentru administrarea eficientă a ariilor naturale protejate, promovarea lor ca zone model pentru conservarea și utilizarea durabilă a resurselor naturale, precum și creșterea nivelului de acceptare a ariilor protejate în rândul comunităților și a publicului larg. ”Este un proiect de care suntem foarte mândri: foarte ambițios, dar plin de oportunități. Prin intermediul acestor sesiuni de pregătire ne dorim să creem o nouă generație de specialiști, care, prin contribuția lor, să schimbe în bine destinul ariilor protejate din România”, a declarat Georgiana Andrei, manager proiect.
[bookmark: _GoBack]”Este o mare reușită, că toți cursanții vor primi certificate de absolvire eliberate de Ministerul Muncii, Familiei, Protecției Sociale și Persoanelor Vârstnice și Ministerul Educației Naționale,  pentru ocupația Specialist în Arii protejate, cod COR 213306 și vor deveni primii Specialiști în Arii Protejate certificați oficial în România”, a mai adăugat Georgiana Andrei. 

	Programul de formare profesională este organizat în cadrul proiectului “Creșterea oportunităților 	de educație în domeniul dezvoltării durabile pentru managerii de arii protejate din România”, 	proiect   finanțat de DBU - Deutsche Bundesstiftung Umwelt. 
              
Notă pentru editori:

1. Pentru mai multe informații depsre proiect: http://propark.ro/ro/proiecte/cresterea-oportunitatilor-de-educatie-in-domeniul-dezvoltarii-durabile-pentru-managerii-de-arii-protejate-din-romania-197.html
2. Platforma de cursuri: www.proparktraining.ro

Persoană  de contact (info/ imagini): Georgiana Andrei, Manager proiect, Telefon: 0723172933, Email: georgiana.andrei@propark.ro

